
A téma definíciója fogalom és tárgyelemzés
A tárgy részleteinek összeállása formában és szellemiségében is. Hogyan segítsék egymást a fény-árnyék, a megválasztott alapanyagok és formavilág. 
A technológia és a kulturális azonosság. Felhasználói igények és a meglévő variációk azonosítása.

Fény, használati tárgy, műtárgy.

Mérje fel és határozza meg a z eddig fellelhető lámpavariációk karakterjegyeit, a javasolt tárgytípusok funkcióit és esztétikai összefüggéseit.
[bookmark: _GoBack]Inspiráció: egységes és karakteres stílus, a kulturális minőség újra gondolt megteremtése és esztétikája a tervezett tárgyakon keresztül.  Cél a saját esztétikai és kulturális karakter megragadása. A tervek megvalósítása, legalább modell szinten, üveg felhasználásával.

A TERVEZÉS MENETE
Az igények megfogalmazása, funkciók értelmezése, a folyamatsorok végig gondolása és megismerése a javasolt út.  
 A gyűjtésben-kutatásban a típusok felmérése és rendszerezése, a problémakör differenciálása, aztán a választás és az irányultság indoklása elengedhetetlen. (tervezési napló)
A tervezésnél vegye figyelembe az ergonómia szabályait, az alaptestek geometriai tulajdonságait és az esztétikus, valamint újszerű megoldásokat.

Munkamódszer:
Gyűjtés -Kutatás- karakterek megfogalmazása. Grafikai, plasztikai tervezés, makettezés, modellezés szabadon választott anyagból. Kisméretű tömegmodellt még októberben fejezzék be.  A sokszorosításra alkalmas gipsz magforma, öntőforma, présforma, faforma stb., készítése – illetve a kész tárgy elkészítése a hutai tömbösített órákon ismételt és folyamatos konzultációk mellett készül.
 A forma lehet forgástest, vagy síkkal határolt tömeg. Az ergonómiai, logisztikai, és kínálati piaci (árazás) szempontokat a gyártónál, kereskedőnél és a felhasználónál is meg kell feleltetni.   



KIVITELEZÉS

A feladat ismertetésére, a tervezés menetének megbeszélésére, az első konzultációkon és a tanszék által javasolt vázlatkönyv (napló) indításával kezdődik. Ezután a hallgató a megadott tervezési szempontok szerint önállóan elkezdi a feladat kidolgozását, a munka eredményes megvalósításához a kreditarányos konzultációkon felüli egyéni stúdió és műhelymunka és a konzultáción való részvétel alapvető követelmény. 

ÉRTÉKELÉS

Az értékelés elengedhetetlen követelménye a feladat megvalósítása, szóbeli elemzése, prezentálás és dokumentálása (PDF. fájl.) Beadandó, a sokszorosításra alkalmas gipsz magforma, öntőforma, présforma, stb., készítése – illetve kész tárgy megléte. 
A MOME műhelyei a meglévő műhelyrend betartásával és a munka végeztével, napi rendrakással és takarítással használhatóak, ezen felül a vizsgát, kipakolást általános rendrakás és takarítás kell, hogy megelőzze!
 A rendrakás feltétele az értékelésnek.







